— 33 — 
sa tilhe le dy[ab]le del cors. La medecine ce est confessions, car 
maintenant com li pechfieres] est uenus a sainte confession] 
et il at le dy[ab]le et ses ueures gerpies et il at regehit son 
creator et reconut, maintenant est la filhe, ce est l’arme, 
deliuree de la poeste al dy[ab]le. Voies dont, seignor, et 
s'a[/149 r.Jprendes par ces paroles que cil qui ce fait que Deus Fol. 149 r 
heit, qui plus aime le mal que le bien, qui aime et maintient 
auarisce et orgue!, enuie, luxure et glotenie et les altres mortes 
pechies, qu’il at le dy[ab]le el cors. Or nos dist apres li e\v[an-] 
gelistes que Nostre S[ire] ne r[espon]di mie la bone feme al 
promier huchement. La bone feme, quant ele uit qu’il ne la 
r[espon]di mie, si commencha a huchier miez a niiez : Aiez 
merci de moi, s[ire], fiz de Dauid. Ces paroles sont totes plaines 
de nostre doctrine. Nostre S[ire] ne r[espon]di mie al promier 
hucement a la bone f[eme], nient por ce qu’il ne fuist piuz et 
merchiables, mais por ce qu’il nos uolt aprendre que quant 
nos prions a Deu et il ne nos acomplist maintenant nostre 
priire, nos ne deuons mie maintenant de nostre priire cesser, 
car ensi uuet Deus esprouer de com urai cuer nos li prions ; et 
ensi fist la bone feme qui priiue la santé de sa fdhe. Et quant 
Deus uit sa bone foit et sa bone creance, se li dist : Oi, feme, 
molt est grande ta fois, ensi t’aueigne com tu as priet. Et main¬ 
tenant que Deus ot dite ceste parole si fu la tilhe sanee et 
deliure de la poeste al dy[ab]le. Ensi doit faire cescuns de uos : 
il doit en grant humilité Deu prier, huchier et nuit et ior et de 
buen cuer de ci a tant que Deus uuist 1 saner sa filhe, ce est 
l’arme puist deliurer des males temptations del siecle. Et quant 
Deus uerrat nostre grant desier et nostre bone foit et il uerrat 
que nos orisons et nostre b[one] fois ne cesset mie, ne nos 
huchemenz, si arat merci de nos et si nos ferat en cest sicle 
rémission de nos pech[ies] et en l’autre nos donrat la ioie de 
la uie parmanable, li piuz salueres Jhesu Criz ki uit et regnet 
auuec le pere et le s. espir per omnia secula seculorum. Amen. 
1 Vuist — veuille, formé par analogie avec puist; la forme habituelle 
est vuelhe 151 v. 
Tome XLI. 
c 
